| Kasltaunasmen. *Balley Chashtal*, angl. *Castletown* |
| --- |
| *Kasltaunas* |
|  |
| 

KasltaunasKasltaunas

54°4′27″ š. pl. 4°39′14″ v. ilg.﻿ / ﻿54.07417°š. pl. 4.65389°r. ilg.﻿ / 54.07417; 4.65389﻿ (Kasltaunas)Koordinatės: 54°4′27″ š. pl. 4°39′14″ v. ilg.﻿ / ﻿54.07417°š. pl. 4.65389°r. ilg.﻿ / 54.07417; 4.65389﻿ (Kasltaunas) |
|  |
| Laiko juosta: (UTC+0)------ vasaros: (UTC+1) |
|  |
| **Valstybė** | Jungtinės Karalystės vėliava Jungtinė Karalystė |
| **Britų Karūnos valda** | Meno sala Meno sala |
|  |
| **Įkūrimo data** | ~1090 m. (1852 m. – miesto teisės) |
|  |
| **Gyventojų** (2006) | 3 109  |
| **Plotas** | 2,3 km² |
| **Tankumas** (2006) | 1 352 žm./km² |
|  |
| **Pašto kodas** | IM9 |
| **Tinklalapis** |  |
|  **Vikiteka** | Kasltaunas |

**Kasltaunas** (angl. *Castletown*; men. *Balley Chashtal*) – miestas Meno salos pietuose, esantis *Malew* parapijos teritorijoje, bet administraciškai nepriklausomas. Buvusi Meno salos sostinė.
Kasltaunas yra ketvirtas Meno salos miestas pagal gyventojų skaičių. 2006 m. jame gyveno 3109 gyventojai (2001 m. – 3100 gyv.).

Aikštė Kasltaune
Miesto centre dominuoja gerai išsilaikiusi Rašeno pilis (*Castle Rushen*). Miesto gatvelės siauros, mieste daug žvejų kotedžų. Žvejybiniai laivai iš uosto tebeplaukia į jūrą žvejoti.

Istorija
--------

Kasltaunas yra buvusi salos sostinė, jame veikė Tinvaldas (Meno salos parlamentas). Miesto pradžia siekia 1090 m.

Pirmieji telefonai Kasltaune įrengti 1901 m.

Komerciniai reisai į Kasltauno uostą nutrūko XX a. 8-tą dešimtmetį, nors tuo metu regione plėtėsi finansų verslas ir pramonė.

Politika
--------

Kasltaunas yra vienas iš keturių Meno salos valdymo miestų (kiti – Daglasas, Pylas ir Ramsis). Jie visi miestais paskelbti 1852 m. Miestų aktu (angl. *Town Act 1852*). Kasltaunas vietiniu valdymo centru tapo 1883 m.

1874 m. Raktų Rūmai (angl. *House of Keys*) persikėlė iš Kasltauno į Daglasą.

Kasltaunas yra Raktų Rūmų rinkimo apygarda (angl. *House of Keys Constituencies*), joje renka vieną Raktų Rūmų narį (angl. *Member of the House of Keys; MHK*).

Miesto atstovu 2006 m. rinkimuose buvo išrinktas *James Anthony Brown*, kuris iki 2011 m. buvo Meno Salos vyriausiuoju ministru (angl. *Chief Minister of the Isle of Man*). 2011 m. jis pasitraukė, jo vietą užėmė *Richard Ronan*.

Geografija
----------

Miesto vaizdas iš aukštai (iš vakarų).
Miestas yra šiaurvakarinėje Kasltauno įlankos pusėje. Priešingas įlankos krantas yra vakarinis ryškaus Langneso pusiasalio krantas. Tenai yra Derbiheivno kaimas.

* Šiaurės rytuose – Balasalos kaimas (*Ballasalla*).
* Šiaurės vakaruose – Balabego (*Ballabeg*) ir Kolbio (*Colby*) kaimai.
* Vakaruose – *Port St. Mary* ir Port Irinas (*Port Erin*).

Transportas
-----------

Keliai:

* A3 kelias per Daglasą jungia Kasltauną su Ramsiu.
* A5 kelias, dar vadinamas Naujuoju Kasltauno keliu (*New Castletown Road*), eidamas į šiaurės rytus jungia su Daglasu, o eidamas į vakarus – su Port Irinu. Vadinamasis Senasis Kasltauno kelias (*Old Castletown Road*) yra prastesnis, eina labiau „kaimiška" trasa arčiau kranto.
* A25 kelias yra istorinis kelias į Daglasą, dabar jį nukonkuravo A5 kelias.

Miesto centre esančioje mašinų stovėjimo aikštelėje yra nemokamas elektromobilių krovimo punktas. Mieste yra kelios automobilių stovėjimo aikštelės.

Kasltaune yra pietinis ilgo pėsčiųjų tako *Millennium Way* galinis šatkas.

*Man Railways* traukinys Nr. 4 'Loch' įvažiuoja į Kasltauno sotoį, važiuodamas iš Daglaso į Port Iriną. 1978 m.
### Autobusai

Per miestą einantys autobusų maršrutai jungia Kasltauną su Daglasu, *Port St. Mary* ir Port Irinu. Darbo dienomis ir šeštadieniais autobusai važinėja kas 20 min. sekmadieniais ir darbo dienomis po 18.00 – rečiau. Penktadienio ir šeštadienio vėlyvais vakarais važinėja specialūs naktiniai reisai (men. *Hullaid Oie* 'Naktinė pelėda'), kurie yra brangesni.
Reti reisai važiuoja ir į Pylą. Visi šie autobusai priklauso Meno Salos valstybinei kompanijai *Bus Vannin*. Ši kompanija 1976 m. pakeitė pervežimų paslaugas, anksčiau tiektas kompanijos *Isle Of Man Road Services*.

### Geležinkelis

Mieste veikia ir Kasltauno geležinkelio stotis (*Castletown railway station*), kuri priklauso vieninteliam likusiam *Isle of Man Railway* ('Meno salos geležinkelis') maršrutui iš Daglaso į Port Iriną. Linija yra 91,4 cm pločio, naudojami lokomotyvai garvežiai.
  
Stotis yra šiaurrytiniame miesto pakraštyje, netoli Poulsomo parko. Anksčiau iš jos gabendavo *Castletown Brewery* ('Kasldauno alaus daryklos') gamintą alų, taip pat galvijus ir kitus gyvulius. Stotyje dar tebėra gyvulių aptvarų likučiai.

### Oro transportas

Vienintelis Meno salos komercinis oro uostas yra Ronaldsvėjaus oro uostas, esantis už 1,5 km į šiaurės rytus nuo Kasltauno. Jį aptarnauja tiek *Bus Vannin* autobusai, tiek geležinkelis, tiek vietiniai taksi. Aerouostą galima pasiekti ir iš miesto centro vedančiais pėsčiųjų takais.
  
Oro uosto takai ir orlaivių aikštelės išsidėstę netoli Karaliaus Vilhelmo koledžo (*King William’s College*).

Oro uostas kaip aerodromas imtas naudoti 1928 m. 1933 m. pradėti keleiviniai reisai į D. Britaniją.

Šaltiniai
---------

1. ↑  Castletown. In: Isle of Man Guide
2. ↑  Old House of Keys. In: Isle of Man Guide